Babelscape/SREDFM huggingface dataset:
Ενώπιον Θεών και Ανθρώπων

Ενώπιον Θεών και Ανθρώπων (γαλλικός τίτλος: "Des hommes et des dieux") είναι γαλλική δραματική ταινία του 2010 σε σκηνοθεσία Ξαβιέ Μπωβουά, βασισμένη στη δολοφονία των μοναχών της Τιμπιρίν της Αλγερίας το 1996. Η ταινία ανιχνεύει την καθημερινή ζωή των μοναχών και την αγωνία τους ενόψει της αύξησης της βίας κατά τους μήνες πριν από την απαγωγή τους κατά τον εμφύλιο πόλεμο της Αλγερίας.

Η ταινία είχε καλή υποδοχή από το κοινό και παρέμεινε στην κορυφή του box office στη Γαλλία για τέσσερις εβδομάδες. Προκάλεσε νέα προσοχή στα μέσα ενημέρωσης για την ιστορία των μοναχών της Τιμπιρίν, τις συνθήκες της δολοφονίας τους, τον εμφύλιο πόλεμο της Αλγερίας της δεκαετίας του 1990 και τον διαθρησκευτικό διάλογο.

Πρωταγωνιστούν οι Λαμπέρ Γουίλσον, Μάικλ Λονσντέιλ, Ολιβιέ Ραμπουρντέν και Φιλίπ Λάουντενμπαχ.

Στις 25 Φεβρουαρίου 2011, κέρδισε το βραβείο Σεζάρ Καλύτερης ταινίας για το 2010.
Μέλβιν Κάλβιν

Ο Μέλβιν Κάλβιν ("αγγλ." Melvin Ellis Calvin) ήταν σημαντικός Αμερικανός βιοχημικός, ο οποίος έγινε γνωστός για την επινόηση του φερώνυμου «κύκλου του Κάλβιν», που ανέπτυξε μαζί με τους ερευνητές - συνεργάτες του, Andrew Benson και James Bassham, με τους οποίους μοιράστηκε το βραβείο Νόμπελ στη Χημεία το 1961. Ο βασικός αυτός κύκλος (βιοχημικών αντιδράσεων) εμπεριέχει τις αναγκαίες αντιδράσεις και μηχανισμούς για τη σωστή στοιχειομετρία, ώστε να μετατραπούν τρία μόρια διοξειδίου του άνθρακα σε ένα μόριο φωσφορικής διυδροξυακετόνης (DHAP), στα φυτά.
Όρκος της αγάπης

Όρκος της αγάπης (Ισπανικά: "Juro Que Te Amo") είναι τηλενουβέλα μεξικάνικης παραγωγής του 2008. Είναι ριμέικ της Μεξικάνικης τηλενουβέλας του 1993, "Los Parientes Pobres".

Πρωταγωνιστούν Άνα Μπρέντα Κοντρέρας, Χοσέ Ρον, Πατρίσια Ναβιδάδ και Αλεχάντρο Άβιλα.
Άτυπη Αναρχική Ομοσπονδία

Η Άτυπη Αναρχική Ομοσπονδία (FAI) είναι μια επαναστατική αναρχική οργάνωση. Έχει περιγραφεί από τις Ιταλικές υπηρεσίες πληροφοριών ως «οριζόντια» δομή διάφορων αναρχικών ομάδων, ενωμένων από τις πεποιθήσεις τους υπέρ της ένοπλης επαναστατικής δράσης. Η FAI έχει τις ρίζες της στην Ιταλία, αλλά από το 2012 άρχισε να εξαπλώνεται σε διάφορες χώρες. Σύμφωνα με τον επαναστατικό αναρχισμό, αντιτίθεται στον καπιταλισμό, τον εθνικισμό και τον μαρξισμό.

Η FAI έχει ιδεολογικούς δεσμούς και με ελληνικές αναρχικές ομάδες. Κάποιοι πυρήνες της FAI συσχετίστηκαν και επονομάστηκαν «Όλγα Οικονομίδου», από το φυλακισμένο μέλος της Συνομωσίας Πυρήνων της Φωτιάς, και «Λάμπρος Φούντας», από το μέλος του Επαναστατικού Αγώνα που πέθανε από πυροβολισμούς της Ελληνικής Αστυνομίας το 2010. Ένα έγγραφο από φυλακισμένα μέλη της ΣΠΦ αναφέρει την FAI ως έμπνευση για τη δική τους δραστηριότητα. Συνεπακόλουθα, η FAI επαίνεσε τη ΣΠΦ, δηλώνοντας ότι «το σχέδιο της ΣΠΦ, όπως το δικό μας, βασίζεται στη δράση και τις μεθόδους της επαναστατικής βίας».
Ιγκνάτσι Μοστσίτσκι

Ο Ιγκνάτσι Μοστσίτσκι (πολωνικά: "Ignacy Mościcki", ) (1 Δεκεμβρίου 1867 - 2 Οκτωβρίου 1946) ήταν Πολωνός χημικός, πολιτικός και Πρόεδρος της Πολωνίας από το 1926 έως το 1939. Ήταν ο μακροβιότερος Πρόεδρος στην ιστορία της Πολωνίας. Υπηρέτησε ως Πρόεδρος της Πολωνίας όταν η Γερμανία εισέβαλε στη χώρα την 1η Σεπτεμβρίου 1939, ξεκινώντας τον Β΄ Παγκόσμιο Πόλεμο.
Λίντα Τόμας-Γκρίνφιλντ

Η Λίντα Τόμας-Γκρίνφιλντ (αγγλ. "Linda Thomas-Greenfield", 22 Νοεμβρίου 1952), είναι Αμερικανίδα διπλωμάτης και κυβερνητική αξιωματούχος, που υπηρετεί ως 31η Πρέσβειρα των Ηνωμένων Πολιτειών στον ΟΗΕ από το 2021. Είναι μέλος του Δημοκρατικού Κόμματος. 

Επίσης, υπηρέτησε ως Υφυπουργός Εξωτερικών των ΗΠΑ αρμόδια για την Αφρική (2013-2017), ως Γενική Διευθύντρια της Υπηρεσίας Εξωτερικών των ΗΠΑ (2012-2013), καθώς και Πρέσβειρα των ΗΠΑ για τη Λιβερία (2008-2012).
Θάλασσα Σουλού

Η θάλασσα όπως φαίνεται από το [[Παλάουαν]].
μικρογραφία| Καρχαρίας στο Εθνικό Θαλάσσιο Πάρκο Τουμπατάχα, Θάλασσα Σουλού, Φιλιππίνες.
Η Θάλασσα Σουλού (φιλιππινέζικα: "Dagat Sulu", ταουσούγκ: "Dagat sin Sūg," τσαβακάνο: "Mar de Sulu," σεμπούανο: "Dagat sa Sulu", χιλιγκαϊνόν: "Dagat sang Sulu", καράι-α: "Dagat kang Sulu", κουγιονόν: "Dagat i'ang Sulu", μαλαϊκά: "Laut Sulu") είναι υδατικό σύστημα στη νοτιοδυτική περιοχή των Φιλιππίνων, διαχωρισμένο από τη Θάλασσα της Νότιας Κίνας στα βορειοδυτικά από τον Παλάουαν και από τη Θάλασσα της Κελέβης στα νοτιοανατολικά από το αρχιπέλαγος Σουλού. Το Βόρνεο βρίσκεται στα νοτιοδυτικά και το Βισάγιας στα βορειοανατολικά.

Η Θάλασσα Σουλού περιέχει πολλά νησιά. Τα νησιά Κουγιό και τα νησιά Καγκαγιάν αποτελούν μέρος της επαρχίας Παλάουαν, ενώ το Μαπούν και τα νησιά Χελώνα είναι μέρος της επαρχίας Τάουι-Τάουι. Η Θάλασσα Σουλού είναι επίσης εκεί που βρίσκεται το Εθνικό Θαλάσσιο Πάρκο Κοραλλιογενούς Υφάλου Ταμπατάχα, ένα από τα Μνημεία Παγκόσμιας Κληρονομιάς.

Ο Κόλπος του Πανάι είναι προέκταση της Θάλασσας Σουλού. Τα στενά έξω από τη Θάλασσα Σουλού περιλαμβάνουν το Στενό του Ιλοϊλό, το Στενό του Γκιμαράς και το Στενό του Μπασιλάν.
Ρότζερ Πένροουζ

Ο σερ Ρότζερ Πένροουζ ("Roger Penrose", γεννημένος στις 8 Αυγούστου 1931) είναι Άγγλος μαθηματικός φυσικός και φιλόσοφος της επιστήμης, βραβευμένος με Βραβείο Νόμπελ Φυσικής το 2020. Είναι πλέον ομότιμος καθηγητής μαθηματικών στην έδρα Rouse Ball στο Πανεπιστήμιο της Οξφόρδης.

Ο Πένροουζ συνέβαλε στη μαθηματική φυσική της Γενικής Σχετικότητας και στην κοσμολογία. Συνεργάσθηκε πολύ με τον Στήβεν Χώκινγκ, π.χ. διατυπώνοντας τα θεωρήματα ιδιομορφίας Penrose-Hawking, και βραβεύθηκε με το Νόμπελ «για την ανακάλυψη ότι η δημιουργία μελανών οπών είναι μια ισχυρή πρόβλεψη της γενικής θεωρίας της σχετικότητας».
Ραλφ Γκιορντάνο

Ο Ραλφ Γκιορντάνο ("Ralph Giordano", 20 Μαρτίου 1923 – 10 Δεκεμβρίου 2014) ήταν Γερμανός συγγραφέας, δημοσιογράφος και τηλεοπτικός παραγωγός. Το 1986 παρήγαγε το πρώτο παγκοσμίως τηλεοπτικό ντοκιμαντέρ με θέμα τη γενοκτονία των Αρμενίων
Διεθνής Ένωση Εργαζομένων

Η Διεθνής Ένωση Εργαζομένων (IWA – AIT) είναι μια διεθνής ομοσπονδία συνδικάτων και πρωτοβουλιών από αναρχοσυνδικαλιστές. Με βάση τις αρχές του επαναστατικού συνδικαλισμού, σκοπός είναι να δημιουργήσει συνδικάτα ικανά να αγωνιστούν για τα οικονομικά και πολιτικά συμφέροντα της εργατικής τάξης και τελικά, να καταργήσουν άμεσα τον καπιταλισμό και το κράτος μέσω της «ίδρυσης οικονομικών κοινοτήτων και διοικητικών οργάνων που διευθύνονται από εργαζόμενους." 

Στο αποκορύφωμά της, η Διεθνής αντιπροσώπευε εκατομμύρια ανθρώπους παγκοσμίως. Τα συνδικάτα που ήταν μέλη της έπαιξαν κεντρικό ρόλο στις κοινωνικές συγκρούσεις της δεκαετίας του 1920 και του 1930. Ωστόσο, έτυχε σε εποχές που πολλές χώρες εισέρχονταν σε περιόδους ακραίας καταστολής, έτσι πολλές από τις μεγαλύτερες συνδικαλιστικές οργανώσεις της καταστράφηκαν. Μέχρι το τέλος του Β 'Παγκοσμίου Πολέμου σχεδόν όλα τα συνδικάτα είχαν πάψει να λειτουργούν, μια κατάσταση που συνεχίστηκε κατά τη διάρκεια της δεκαετίας του 1940 και του 1950. Στα τέλη της δεκαετίας του 1970, μετά το θάνατο του Ισπανού δικτάτορα Φρανσίσκο Φράνκο, φάνηκε μια μεγάλη αλλαγή, με την κινητοποίηση της Εθνικής Συνομοσπονδίας Εργασίας (CNT) στις τάξεις της. Από τη δεκαετία του 1970, η Διεθνής επεκτάθηκε και σήμερα αριθμεί αρκετές ομοσπονδίες μελών ή φιλικές οργανώσεις.
Γιαννούτσος Κοντάκης

Ο Γιαννούτσος Κοντάκης ή Γιαννούτζος, ή Γιαννούτζης, ή Κονδάκης ή Κόντες, ήταν Έλληνας αγωνιστής και πολιτικός της επανάστασης του 1821.

Ήταν πρόκριτος των Σαλώνων και το 1821 συμμετείχε στην Α΄ Εθνοσυνέλευση Επιδαύρου ως παραστάτης της επαρχίας Σαλώνων από την οποία εκλέχτηκε στο Βουλευτικό του 1822.
Λούκα Αττανάσιο

Ο Λούκα Αττανάσιο (Luca Attanasio) (1977 -22 Φεβρουαρίου 2021) ήταν πρέσβης της Ιταλίας στο Κονγκό από το 2017 μέχρι το Φεβρουάριο του 2021.

Στις 22 Φεβρουαρίου 2021 δολοφονήθηκε από ενόπλους ενώ κατευθυνόταν με κονβόι αυτοκινήτων του Παγκόσμιου Προγράμματος Σίτισης στη πόλη Rutshuru στα ανατολικά του Κονγκό.
Βοτανικός Κήπος της Πίζας

thumb|right|225px|Μερική άποψη του Βοτανικού Κήπου της Πίζας
thumb|right|225px|Το κτήριο της Βοτανικής Σχολής
thumb|right|225px|Η πρόσοψη του κτηρίου του παλαιού Βοτανικού Ινστιτούτου, με τη διακόσμηση από κοχύλια
Ο Βοτανικός Κήπος της Πίζας ("Orto botanico di Pisa"), γνωστός και ως Βοτανικός Κήπος του Πανεπιστημίου της Πίζας ("Orto Botanico dell'Università di Pisa"), είναι βοτανικός κήπος που διευθύνεται από το Πανεπιστήμιο της Πίζας και βρίσκεται στην οδό Luca Ghini, στην Πίζα της Ιταλίας.

Ο Κήπος ιδρύθηκε το 1544, υπό τη διακυβέρνηση του Μέγα Δούκα Κόζιμο Α΄ των Μεδίκων, ως ο πρώτος πανεπιστημιακός βοτανικός κήπος σε ολόκληρη την Ευρώπη. Η δημιουργία και ανάπτυξή του ανατέθηκε στον ονομαστό τότε βοτανολόγο Λούκα Γκίνι. Το 1563 ο Κήπος άλλαξε τοποθεσία, από την όχθη του ποταμού (εκεί όπου έγινε το οπλοποιείο των Μεδίκων) σε μια θέση κοντά στη Μονή της Αγίας Μάρθας, και το 1591 (υπό τον Φλαμανδό βοτανολόγο Γιόζεφ Γκεντενχούιζε, γνωστό στην Ιταλία και ως Τζουζέππε Καζαμπόνα) μετεγκαταστάθηκε και πάλι, στην τρίτη και σημερινή του θέση. Από τον 16ο αιώνα μέχρι σήμερα, ο Κήπος φιλοξενεί μια ποικιλία φυσικών αντικειμένων (στο σημερινό Μουσείο Φυσικής Ιστορίας της Πίζας), βιβλιοθήκη (σήμερα μέρος της πανεπιστημιακής βιβλιοθήκης) και προσωπογραφίες των διευθυντών του ανά τους αιώνες. Περιλαμβάνει επίσης ένα από τα πρώτα θερμαινόμενα θερμοκήπια με σιδερένιο σκελετό που κατασκευάσθηκαν στην Ιταλία.

Σήμερα ο Βοτανικός Κήπος της Πίζας διαιρείται σε τομείς, που περιλαμβάνουν τη Βοτανική Σχολή, παρτέρια, λιμνούλες, υδροφυτώριο, θερμοκήπια και διάφορα κτίσματα. Τα φυτά του περιλαμβάνουν πόες, θάμνους και δένδρα. Από τα κτίσματα ξεχωρίζει το παλαιό βοτανικό ινστιτούτο, που ανεγέρθηκε στο διάστημα 1591-1595 και η πρόσοψή του είναι διακοσμημένη με θαλάσσια κοχύλια.
Εμίλιο Ινσολέρα

Ο Εμίλιο Ινσολέρα ("Emilio Insolera", 29 Ιανουαρίου 1979) είναι ηθοποιός και παραγωγός, γνωστός για το "Γονιδιο Νοηματικης: Οι Πρώτοι Κουφοί Υπερήρωες" ("Sign Gene: The First Deaf Superheroes")(2017). 
Τον Σεπτέμβριο του 2019 ανακοινώθηκε ότι ο Ινσολέρα είχε συμμετάσχει στην ταινία κατασκοπείας της Universal Pictures το "The 355" του "X-Men" σεναριογράφος και παραγωγός ταινιών Σάιμον Κίνμπεργκ μαζί με την Τζέσικα Τσάστεϊν, την Πενέλοπε Κρουζ
, την Ντιάνε Κρούγκερ, τη Λουπίτα Νιόνγκο, τον Φαν Μπίνγκμπινγκ, τον Έδγαρ Ραμίρες και τον Σεμπάστιαν Σταν.
Ακρομπέτο

Ο Ακβάσι Μποαντί (γεννήθηκε στις 18 Νοεμβρίου 1962), γνωστός ως Ακρομπέτο, είναι Γκανέζος ηθοποιός, κωμικός και τηλεπαρουσιαστής. Έχει συμμετάσχει σε πάνω από 100 ταινίες του Κούμαγουντ. Είναι γνωστός για το μέγεθος της μύτης του, αλλά και διεθνώς για τον τρόπο που εκφωνεί τα ονόματα των ποδοσφαιρικών ομάδων.Ο Ακρομπέτο είναι και γνωστός μέσω της εκπομπής Ράδιο Αρβύλα στην στήλη Τοπ επικερότητας στο νούμερο 1.
Πανεπιστήμιο του Βουκουρεστίου

Το Πανεπιστήμιο του Βουκουρεστίου (ρουμαν. "Universitatea din București"), κοινώς γνωστό Ρουμανία με το απλό αρκτικόλεξο UB, είναι δημόσιο πανεπιστήμιο στην πρωτεύουσα της Ρουμανίας Βουκουρέστι, που ιδρύθηκε στις 4 Ιουλίου 1864 με διάταγμα του πρίγκιπα Αλεξάνδρου Ιωάννη Κούζα για την αναβίωση της Ηγεμονικής Ακαδημίας ως Πανεπιστήμιο του Βουκουρεστίου. Με αυτή τη χρονολογία είναι το δεύτερο παλαιότερο πανεπιστήμιο της Ρουμανίας (μετά από εκείνο του Ιασίου). Είναι ένα από τα πέντε μέλη της «Κοινοπραξίας Universitaria» (η ομάδα των ελίτ πανεπιστημίων της Ρουμανίας). Το Πανεπιστήμιο προσφέρει προγράμματα σπουδών στη ρουμανική και στην αγγλική γλώσσα, και κατατάσσεται συνήθως από τα QS World University Rankings ως ένα από τα τέσσερα κορυφαία Α.Ε.Ι. της Ρουμανίας.
Νάσος Δάφνης

Ο Νάσος Δάφνης του Παναγιώτη (αγγλ. "Nassos Daphnis", 23 Ιουλίου 1914 – 23 Νοεμβρίου 2010) ήταν Ελληνοαμερικανός ζωγράφος της αφηρημένης τέχνης και κατά δεύτερο λόγο γλύπτης και καλλιεργητής παιωνίων.
Εκκλησία Πεταγιαβέσι

Η Εκκλησία Πεταγιαβέσι είναι μια παλιά ξύλινη Λουθηρανική εκκλησία, που βρίσκεται σε μία χερσόνησο στη λίμνη Σολικκογιάρβι (Solikkojärvi) στο χωριό Πεταγιαβέσι (Petäjävesi) στη Φινλανδία. Είναι κλασσικό δείγμα παραδοσιακής αρχιτεκτονικής των Σκανδιναβικών χωρών και συνδυάζει στοιχεία Αναγέννησης, Μπαρόκ και γοτθικού ρυθμού. Το 1994 ανακηρύχθηκε μνημείο παγκόσμιας κληρονομιάς της UNESCO.
Μίλτον Ομπότε

Ο Απόλλο Μίλτον Ομπότε ("Apollo Milton Obote", 28 Δεκεμβρίου 1925 – 10 Οκτωβρίου 2005) ήταν πολιτικός ηγέτης της Ουγκάντας που οδήγησε το 1962 τη χώρα στην ανεξαρτησία της από τη βρετανική αποικιακή διοίκηση. Μετά την ανεξαρτησία, υπηρέτησε ως πρωθυπουργός της Ουγκάντας από το 1962 έως το 1966 και ως Πρόεδρος της Ουγκάντας από το 1966 έως το 1971, και πάλι από το 1980 έως το 1985. Ανατράπηκε από τον Ιντί Αμίν Νταντά με πραξικόπημα το 1971, αλλά επανεκλέχθηκε το 1980, ένα χρόνο μετά την ανατροπή του Αμίν Νταντά το 1979. Η δεύτερη περίοδος διακυβέρνησεώς του έληξε μετά από την ήττα του σε μια μακρά και αιματηρή σύγκρουση, που είναι γνωστή ως Εμφύλιος πόλεμος της Ουγκάντα ή «Πόλεμος των θάμνων» ("Ugandan Bush War").
Τάσος Λιγνάδης

Ο Τάσος Λιγνάδης (Αθήνα, 1926 - 31 Αυγούστου 1989) ήταν Έλληνας κριτικός θεάτρου και συγγραφέας.
Νίκος Μιμίδης

Ο Νίκος Μιμίδης είναι Έλληνας πρώην ποδοσφαιριστής, ο οποίος αγωνίστηκε στην ομάδα του Άρη από το 1968 ως το 1970, κατακτώντας το κύπελλο Ελλάδας του 1970. Συνέχισε την καριέρα του στις ομάδες της Βέροιας και της Αναγέννησης Επανομής.
Έντιθ Έβανς

Η Έντιθ Έβανς ("Dame Edith Mary Evans" ; 8 Φεβρουαρίου 1888 - 14 Οκτωβρίου 1976) ήταν Αγγλίδα ηθοποιός. Ήταν περισσότερο γνωστή για το θεατρικό έργο αλλά εμφανίστηκε και στον κινηματογράφο τόσο στην αρχή όσο και προς το τέλος της καριέρας της. Από το 1964 μέχρι το 1968, ήταν υποψήφια για τρία Όσκαρ.

Η θεατρική καριέρα της Έβανς εκτείνεται σε μια περίοδο εξήντα ετών, κατά την διάρκεια των οποίων ενσάρκωσε πάνω από 100 ρόλους σε κλασικά έργα των Σαίξπηρ, Γκόλντσμιθ, Σεριντάν, Ουάιλντ και Congreve και συμμετείχε σε έργα σύγχρονων συγγραφέων όπως οι Μπέρναρντ Σω, Enid Bagnold, Κρίστοφερ Φράϊ και Νόελ Κάουαρντ. Δημιούργησε ρόλους σε δυο θεατρικά έργα του Σω : την Ορίνθια στο "The Apple Cart" (1929) και την Επιφάνεια στο "The Millionairess" (1940) ενώ βρέθηκε στις πρεμιέρες στο Ηνωμένο Βασίλειο άλλων δυο παραστάσεων : "Heartbreak House" (1921) και "Back to Methuselah" (1923).

Η Έβανς έγινε ευρέως γνωστή για την ενσάρκωση αριστοκρατικών γυναικών, όπως στους δυο πιο διάσημους ρόλους της ως Lady Bracknell στο "The Importance of Being Earnest" και ως Miss Western στην ταινία "Tom Jones" (1963)"." Κατά την ερμηνεία της ως Lady Bracknell, το χωρίο ‘A handbag’ έγινε συνώνυμο με το έργο του Ουάιλντ. Από την άλλη, ενσάρκωσε μια περιφρονημένη υπηρέτρια στο "The Late Christopher Bean" (1933), μια διαταραγμένη και ξεπεσμένη ηλικιωμένη γυναίκα στο "The Whisperers" (1967) και – ένας από τις καλύτερες εμφανίσεις της – την παραμάνα στον "Ρωμαίο και Ιουλιέτα", ρόλο τον οποίο διατήρησε σε τέσσερις παραγωγές από το 1926 έως το 1961.
Ο Δολοφόνος των Άλπεων

Ο Δολοφόνος των Άλπεων (Πρωτότυπος τίτλος: "The Eiger Sanction") είναι μια δραματική ταινία θρίλερ Αμερικανικής παραγωγής του 1975 σε σκηνοθεσία Κλιντ Ίστγουντ και σενάριο των Χαλ Ντρέσνερ και Γουόρεν Μ. Μέρφι βασισμένο στο ομώνυμο μυθιστόρημα του Τρεβανιάν (Ροντ Γουιτάκερ). Πρωταγωνιστούν οι Κλιντ Ίστγουντ, Τζορτζ Κένεντι, Βονέττα Μαγκί και ο Τζακ Κάσιντι.
Ρενάτα Σκότο

Η Ρενάτα Σκότο ("Renata Scotto" ; 24 Φεβρουαρίου 1934) είναι Ιταλίδα σοπράνο και σκηνοθέτης της όπερας.

Αναγνωρισμένη για το ύφος της και την μουσικότητά της και γνωστή ως μια αξιοσημείωτη τραγουδίστρια-ηθοποιός, η Σκότο θεωρείται μια από τις διακεκριμένες τραγουδίστριες της γενιάς της, με ειδίκευση στα ρεπερτόρια bel canto, verismo και Βέρντι.

Μετά την συνταξιοδότησή της από την σκηνή ως τραγουδίστρια το 2002, έγινε με επιτυχία σκηνοθέτης όπερας και δασκάλα φωνητικής στην Ιταλία και την Αμερική, μαζί με μια ακαδημαϊκή καριέρα στην Accademia Nazionale di Santa Cecilia στην Ρώμη και στη Σχολή Τζούλιαρντ στην Νέα Υόρκη. Κατοικεί στο Άρμονκ της Νέας Υόρκης με τον σύζυγό της Lorenzo Anselmi.
Κυκλώνας Μπόλα

thumb|250px|Δορυφορική εικόνα του κυκλώνα τις 11 Νοεμβρίου 1970.
Ο Κυκλώνας Μπόλα ήταν ένας καταστροφικός τροπικός κυκλώνας που χτύπησε το ανατολικό Πακιστάν (σήμερα Μπαγκλαντές) και την δυτική Βεγκάλη της Ινδίας στις 11 Νοεμβρίου 1970. Παραμένει ο πιο θανατηφόρος τροπικός κυκλώνας που καταγράφηκε ποτέ και μια από τις πιο θανατηφόρες φυσικές καταστροφές του κόσμου. Τουλάχιστον 500.000 άνθρωποι έχασαν την ζωή τους στην καταιγίδα, αρχικά ως αποτέλεσμα του παλιρροιακού κύματος που κατέπνιξε το μεγαλύτερο μέρος των νησιών που βρίσκονται κάτω από το Δέλτα του Γάγγη. Ο Μπόλα ήταν η έκτη και ισχυρότερη κυκλωνική καταιγίδα της κυκλωνικής σεζόν στον βόρειο Ινδικό Ωκεανό το 1970.

Ο κυκλώνας σχηματίστηκε κοντά στον κεντρικό Κόλπο της Βεγγάλης στις 8 Νοεμβρίου και ταξίδεψε βόρεια ενώ γινόταν όλο και πιο ισχυρός. Έφτασε στο αποκορύφωμά του με ανέμους 185χλμ/ώρα στις 10 Νοεμβρίου και έφτασε στο αποκορύφωμά του στην ακτή του ανατολικού Πακιστάν (σημερινό Μπαγκλαντές) το επόμενο απόγευμα. Το τσουνάμι κατέστρεψε πολλά από τα υπεράκτια νησιά, βυθίζοντας χωριά και καταστρέφοντας καλλιέργειες σε όλη την περιοχή. Στην πιο σοβαρά επηρεασμένη περιοχή, το Ταζουμουντίν, πάνω από το 45% του πληθυσμού των 167.000 κατοίκων σκοτώθηκε από την καταιγίδα.

Η πακιστανική κυβέρνηση, υπό την ηγεσία του χουντικού ηγέτη Γιαχιά Χαν, έλαβε κριτική για την αργοπορία της στην λήψη και εφαρμογή μέτρων ανακούφισης μετά την καταιγίδα, τόσο από τους τοπικούς πολιτικούς ηγέτες στο ανατολικό Πακιστάν όσο και από τα διεθνή μέσα ενημέρωσης. Στις εκλογές που πραγματοποιήθηκαν τον επόμενο μήνα, το κόμμα της αντιπολίτευσης Σύνδεσμος Αουάμι έλαβε μια καθολική νίκη στην περιφέρεια και συνέχισε αμείωτη την πορεία της στο ανατολικό Πακιστάν ενώ η κεντρική κυβέρνηση καέληξε στον Πόλεμο Ανεξαρτησίας του Μπαγκλαντές, ο οποίος οδήγησε σε εκτενείς φρικαλεότητες με αποτέλεσμα την δημιουργία του ανεξάρτητου κράτους του Μπαγλαντές.
Ματιέ Αμαλρίκ

Ο Ματιέ Αμαλρίκ (γαλλικά: Mathieu Amalric - γενν. 25 Οκτωβρίου 1965) είναι Γάλλος ηθοποιός και σκηνοθέτης. Είναι γνωστός διεθνώς για τους ρόλους του στην ταινία "Τζαίημς Μποντ" Quantum of Solace, στο "Μόναχο" του Στίβεν Σπίλμπεργκ και στη δραματική ταινία "Το σκάφανδρο και η πεταλούδα", για τους οποίους απέσπασε θετικές κριτικές. Έχει επίσης κερδίσει αρκετά βραβεία Σεζάρ και βραβεία Lumières.
Καρδιά από ψέματα

Καρδιά από ψέματα (Ισπανικά: "Corazón que miente") είναι τηλενουβέλα μεξικάνικης παραγωγής του 2016. Είναι ριμέικ της Μεξικάνικης τηλενουβέλας του 1999, "Laberintos de pasión".

Πρωταγωνιστούν Τέλμα Μαδριγάλ, Πάμπλο Λάιλε, Ντιέγο Ολιβέρα, Ντούλσε Μαρία και Αλεχάντρο Τομμάσι.
Λάιονελ Αϊνγκιμέα

Ο Λάιονελ Αϊνγκιμέα ("Lionel Aingimea") είναι δικηγόρος και πολιτικός από το Ναουρού, ο 15ος πρόεδρος της χώρας του από τον Αύγουστο του 2019.
Πέτρος Κροσφίλιτ-Όμηρος

Ο Πέτρος Κροσφίλιτ-Όμηρος (γεννήθηκε το 1929) είναι Έλληνας παλαίμαχος αθλητής του στίβου. Αγωνίστηκε στον αγώνισμα 110 μέτρα μετ'εμποδίων στους Ολυμπιακούς Αγώνες του 1948 στο Λονδίνο.
Αλέξανδρος Αξιώτης

Ο Αλέξανδρος Αξιώτης, (? Κωνσταντινούπολη - περίπου 1880 Αθήνα), ήταν Έλληνας Φιλικός και πολιτικός της επανάστασης του 1821.

Γεννημένος στην Κωνσταντινούπολη στα τέλη του 18ου αιώνα ήρθε στον Μωριά με την έκρηξη της επανάστασης. Ήταν παντρεμένος δύο φορές, παιδιά απέκτησε από τον δεύτερο γάμο του με την Μυρωδώ Βάβαρη απέκτησε τον Σόλων και τον Πανάγο, εγγονός του ήταν ο Γεώργιος Αξιώτης, και δισέγγονη του η Μέλπω Αξιώτη.

Το 1821 πήρε μέρος στην Σύσκεψη της Βυτίνας και έπειτα στην Συνέλευση των Σαλώνων. Το ίδιο έτος έλαβε μέρος στην Α΄ Εθνοσυνέλευση Επιδαύρου ως παραστάτης της επαρχίας Ευρίπου. 

Το 1822 υπέγραψε μαζί με άλλους την παράδοση της Ακροπόλεως των Αθηνών. Έπειτα διορίσθηκε από το Βουλευτικό γενικός αρμοστής της αστυνομίας, έπειτα έπαρχος Κέας, Θερμιών και Σερίφου, έπειτα Μυκόνου και Σύρας έως το 1823 που παραιτήθηκε.

Το 1828 διορίσθηκε Διοικητής Πόρου, έπειτα (1828 ή 1829) έκτακτος επίτροπος (νομάρχης) Αχαΐας έως το 1830 ή 1831 που απομακρύνθηκε από την θέση λόγω οικονομικών ατασθαλιών. Το 1838-1839 ήταν πολιτικός διοικητής Αθηνών.
Σαρλ Σαμπώ

Ο Σαρλ Σαμπώ (), επίσης γνωστός με το όνομα Σαρλ Σαμπόφ (), ήταν Ελβετός γυμναστής. Εκπροσώπησε την Βουλγαρία στους Θερινούς Ολυμπιακούς Αγώνες 1896 στην Αθήνα.

Ο Σαμπώ συμμετείχε στις παράλληλες μπάρες, τον εφαλτήριο και τον ίππο. Αν και οι θέσεις του για τα αγωνίσματα είναι άγνωστες, τερμάτισε πέμπτος στο εφαλτήριο και έδωσε τους δύο πρώτους πόντους για την Βουλγαρία. 

Ο Σαμπώ ήταν Ελβετός υπήκοος που εργαζόταν ως δάσκαλος γυμναστικής σε λύκειο της Σόφιας, όταν εκπροσώπησε την Βουλγαρία κατά τους πρώτους σύγχρονους Ολυμπιακούς αγώνες. Χάρη στον Σαμπώ, η Βουλγαρία συγκαταλέγεται συχνά μεταξύ των συμμετεχόντων κρατών. 

Στη Βουλγαρία, ο Σαρλ Σαμπώ ήταν πρωτεργάτης στην εισαγωγή του ποδοσφαίρου στη χώρα και ήταν το άτομο που εισήγαγε το άθλημα στην Σόφια, το 1895 (ο πρώτος αγώνας ποδοσφαίρου στην Βουλγαρία παίχτηκε στη Βάρνα το 1894, όπου το εισήγαγε ο επίσης Γαλλοελβετός Ζωρζ ντε Ρεζιμπύς).
Καρλ Πίρσον

Ο Καρλ Πίρσον ("Karl Pearson" ; γεννημένος ως Carl Pearson ; 27 Μαρτίου 1857 - 27 Απριλίου 1936) ήταν Άγγλος μαθηματικός. Καθιέρωσε τον κλάδο της στατιστικής και ίδρυσε το πρώτο ακαδημαϊκό τμήμα στατιστικής παγκοσμίως στο Πανεπιστήμιο του Λονδίνου το 1911 ενώ συνείσφερε σημαντικά στον κλάδο της βιομετρικής και μετεωρολογίας. Ο Πίρσον ήταν υποστηρικτής του κοινωνικού δαρβινισμού και της καλλιγένειας. Υπήρξε ο ευνοούμενος και ο βιογράφος του σερ Φράνσις Γκάλτον. Επιμελήθηκε και ολοκλήρωσε τόσο το "Common Sense of the Exact Sciences" (1885) του Γουίλιαμ Κίνγκτον Κλίφορντ και το "History of the Theory of Elasticity", τόμος 1 (1886–1893) και τόμος 2 (1893) του Ισαάκ Τοντχάντερ, μετά τον θάνατό τους.
Χαρίκλεια Μπούντα

Η Χαρίκλεια Μπούντα (γεννήθηκε στις 17 Αυγούστου 1980) είναι Ελληνίδα σπρίντερ. Συμμετείχε στο ομαδικό αγώνισμα 400 μέτρων γυναικών στους Θερινούς Ολυμπιακούς Αγώνες 2004. Ήταν συμπαίκτρια με την Χρυσούλα Γκουντενούδη, την Δήμητρα Ντόβα και τη Φανή Χαλκιά.
Χρυσούλα Γκουντενούδη

Η Χρυσούλα Γκουντενούδη (γεννήθηκε στις 28 Μαρτίου 1977) είναι Ελληνίδα σπρίντερ από το Πολύκαστρο. Συμμετείχε στο ομαδικό αγώνισμα 400 μέτρων γυναικών στους Θερινούς Ολυμπιακούς Αγώνες 2004. Ήταν συμπαίκτρια με την Χαρίκλεια Μπούντα, την Δήμητρα Ντόβα και την Φανή Χαλκιά.
Δήμητρα Ντόβα

Η Δήμητρα Ντόβα (γεννήθηκε στις 2 Ιουλίου 1974 στην Αθήνα) είναι Ελληνίδα σπρίντερ, η οποία ειδικεύεται στο αγώνισμα των 400 μέτρων. Κέρδισε το χρυσό μετάλλιο στην κατηγορία των 400 μέτρων στους Μεσογειακούς Αγώνες 2005 στην Αλμερία, με χρόνο 52.67 δευτερόλεπτα, νικώντας την Φαρά Ανασαρσίς για τρία εκατοστά του δευτερολέπτου (0.03).

Η Ντόβα εκπροσώπησε την Ελλάδα στους Θερινούς Ολυμπιακούς Αγώνες 2004, όπου τερμάτισε 8η στο ομαδικό αγώνισμα των 400 μέτρων, με τελικό χρόνο 3:45.70.

Στους Ολυμπιακούς Αγώνες 2008 συμμετείχε στο ατομικό αγώνισμα των 400 μέτρων, όπου τερμάτισε 29η.
Κίρκουρη

Η Κίρκουρη είναι βουνό της Βόρειας Πίνδου στην βόρεια Ελλάδα. Βρίσκεται σε υψόμετρο 1.855 μέτρων Το βουνό βρίσκεται στο νομό Γρεβενών, στην περιφέρεια Δυτικής Μακεδονίας. 

Ο πλησιέστερος οικισμός προς την Κίρκουρη είναι η Σαμαρίνα.
Λαβίνια

Η Λαβίνια ήταν στην Ρωμαϊκή μυθολογία η τελευταία σύζυγος του θρυλικού Αινεία, γονείς της ήταν ο βασιλιάς Λατίνος και η Αμάτα.
Η Λαβίνια ήταν μοναδικό παιδί των γονέων της, πολλοί επιφανείς άντρες ήθελαν να την παντρευτούν με την ελπίδα να διαδεχτούν τον πατέρα της στον θρόνο των Λατίνων. Ο υποψήφιος μνηστήρας της έγινε τελικά με την εύνοια της μητέρας της ο Τούρνος βασιλιάς των Ρούτουλων. Ο Βιργίλιος γράφει στην Αινειάδα ότι ο θεός Φαύνος προειδοποίησε σε ένα προφητικό όνειρο τον πατέρα της ότι ο σύζυγος της Λαβίνιας δεν θα είναι Λατίνος.
Η Λαβίνια περιγράφεται στο Βιβλίο 7 της Αινειάδας (Γραμμές 69-83), μπαίνει με τον πατέρα της στο ιερό και τα μαλλιά της αρπάζουν φωτιά, ένας οιωνός τότε προειδοποίησε ότι θα έχει λαμπρό μέλλον. Ο Αινείας έστειλε λίγο αργότερα απεσταλμένους με δώρα στον πατέρα της, ο Λατίνος τον αναγνώρισε αμέσως σαν υποψήφιο γαμπρό της. Ο Αινείας έδωσε το όνομα στην αρχαία πόλη του Λαβινίου προς τιμή της συζύγου του.
Σύμφωνα με μερικές πηγές γιος του Αινεία και της Λαβίνιας ήταν ο Σιλούιος που έγινε βασιλιάς στην Άλμπα Λόνγκα. Ο Τίτος Λίβιος γράφει ότι γιος τους ήταν ο Ασκάνιος που βασίλευσε με την κηδεμονία της μητέρας του όσο ήταν ανήλικος, ο Σιλούιος ήταν γιος του Ασκάνιου σύμφωνα με τον Λίβιο.
Η Ούρσουλα Λε Γκoυίν στο μυθιστόρημα της "Λαβίνια" (2008) περιγράφει την σχέση της με τον Αινεία δίνοντας έμφαση στην ζωή των θυγατέρων των βασιλέων στην αρχαία Ιταλία. Η Λαβίνια έχει τον ρόλο αφηγητή σε πρώτο πρόσωπο με πλήρη επίγνωση ότι χωρίς την Αινειάδα του Βιργίλιου δεν θα ήταν γνωστή τα σύγχρονα χρόνια.
Καθεδρικός Ναός της Σχάλτα

Ο Καθεδρικός Ναός της Σχάλτα ( ) είναι ένας Γεωργιανός Ορθόδοξος καθεδρικός ναός που βρίσκεται σε έναν λόφο στην κοιλάδα του ομώνυμου ποταμού, στο χωριό Κινχάουρι του Δήμου Κχούλο, στην Ατζαρία της Γεωργίας. Χρονολογείται από τα μέσα του 13ου αιώνα, ενώ οι τοιχογραφίες είναι Παλαιολογικής τεχνοτροπίας του 14ου- 15ου αιώνα. Στο χώρο του λειτουργεί και μοναστήρι, το συγκρότημα κτιρίων του οποίου περιλαμβάνει κελάρι και κοιμητήριο. Πρόκειται για Μνημείο Πολιτιστικής Κληρονομιάς της Γεωργίας. 

Είναι η μοναδική μεσαιωνική εκκλησία στην Ατζαρία που διασώθηκε από την Οθωμανική και τη Σοβιετική περίοδο. Επί του παρόντος λειτουργεί και αποτελεί επισκοπική έδρα.
Χάρης Γρηγορόπουλος

Ο Χάρης Γρηγορόπουλος (10 Φεβρουαρίου 1964) είναι Έλληνας ηθοποιός.
Δεν Νιώθω Άνετα σ' Αυτόν τον Κόσμο Πια

Το Δεν Νιώθω Άνετα σ' Αυτόν τον Κόσμο Πια (αγγλικα: I Don't Feel at Home in This World Anymore, συχνά στυλιζαρισμένο ως: I don't feel at home in this world anymore.) είναι μια αμερικανική ταινία θρίλερ κωμωδίας που γράφτηκε και σκηνοθετήθηκε από τον Μέικον Μπλερ στο σκηνοθετικό του ντεμπούτο. Πρωταγωνιστούν η Μέλανι Λίνσκι, ο Ελάιζα Γουντ, ο Ντέιβιντ Γιόυ, η Τζέιν Λιβάι και ο Ντέβον Γκρέι. Ο τίτλος της ταινίας προέρχεται από ένα παλιό τραγούδι του Ευαγγελίου "Δεν Νιώθω Άνετα σ' Αυτόν τον Κόσμο Πια", το οποίο ήταν πολύ δημοφιλές από τους τραγουδιστές της χώρας Carter Family και Woody Guthrie.

Η ταινία είχε την παγκόσμια πρεμιέρα της στο Sundance Film Festival στις 19 Ιανουαρίου 2017. Συνέχισε να κερδίζει το μεγάλο βραβείο της κριτικής επιτροπής για τον διαγωνισμό των ΗΠΑ για τα δραματικά διαγωνίσματα. Κυκλοφόρησε από την Netflix στις 24 Φεβρουαρίου 2017.
Αέρα! Αέρα! Αέρα!

Το Αέρα! Αέρα! Αέρα! είναι ελληνική ταινία του 1972 σε σκηνοθεσία Κώστα Ανδρίτσου. Πρωταγωνιστές ήταν ο Γιάννης Βόγλης και η Ξένια Καλογεροπούλου. Η πλοκή βασίζεται στην εναρκτήρια φάση του ελληνοϊταλικού Πολέμου (Οκτώβριος/Νοέμβριος 1940) όπου οι πρωταγωνιστές εγκλωβίζονται κατά την ιταλική επίθεση στην Αλβανία. Η ταινία ανήκει σε μια σειρά πατριωτικών ταινιών που γυρίστηκαν στην εποχή της χούντας. Ο τίτλος προέρχεται από την δημοφιλή ελληνική πολεμική κραυγή της εποχής εκείνης, "Αέρα!".
117ο Κογκρέσο των Ηνωμένων Πολιτειών

Το 117ο Κογκρέσο των Ηνωμένων Πολιτειών ("117th United States Congress"), είναι η τρέχουσα συνεδρίαση του νομοθετικού κλάδου της ομοσπονδιακής κυβέρνησης των ΗΠΑ, που αποτελείται από το διθάλαμο ομοσπονδιακό νομοθετικό σώμα των ΗΠΑ (Κογκρέσο), την Βουλή των Αντιπροσώπων, και την Γερουσία. Το 117ο Κογκρέσο, συνήλθε στο Καπιτώλιο πρώτη φορά, στις 3 Ιανουαρίου 2021 (κατά τη λήξη της θητείας του 45ου Προέδρου Τραμπ) και θα λήξει στις 3 Ιανουαρίου 2023 (κατά το μεσοδιάστημα της προεδρίας του Τζο Μπάιντεν). 

Στις εκλογές του 2020, η Βουλή των Αντιπροσώπων, παρέμεινε υπό την πλειοψηφία του Δημοκρατικού Κόμματος, ενώ η Γερουσία από τις 3 έως τις 20 Ιανουαρίου, υπό την πλειοψηφία του Ρεπουμπλικανικού Κόμματος. Στις 20 Ιανουαρίου 2021, με την ανάληψη της προεδρίας Μπάιντεν-Χάρις, η Γερουσία έχοντας 50 μέλη του Δημοκρατικού και 50 μέλη του Ρεπουμπλικανικού Κόμματος, πέρασε στην πλειοψηφία του Δημοκρατικού Κόμματος, λόγω της ύπαρξης Δημοκρατικής αντιπροέδρου των ΗΠΑ. 

__ΕΥΡΕΤΗΡΙΟ__
Η Γυμνή Ταξιαρχία

Η Η Γυμνή Ταξιαρχία είναι ελληνοαμερικανική ταινία του 1965, σε σκηνοθεσία της Μώρι Ντέξτερ. Πρωταγωνιστές είναι η Σίρλεϊ Ίτον, ο Κεν Σκοτ και η Μαίρη Χρονοπούλου. Το σενάριο αφορά μια Βρετανή κοπέλα που παγιδεύεται στην Κρήτη κατά την διάρκεια του Β΄ Παγκοσμίου Πολέμου.
Μεχμέτ Σέχου

Ο Μεχμέτ Ισμαήλ Σέχου (, 10 Ιανουαρίου 1913 – 17 Δεκεμβρίου 1981) ήταν Αλβανός κομμουνιστής πολιτικός, που υπηρέτησε ως ο 23ος πρωθυπουργός της Αλβανίας, από το 1954 έως το 1981. Ώντας αναγνωρισμένος στρατιωτικός εξειδικευμένος στην τακτική, χωρίς την ηγεσία του οποίου οι κομμουνιστές παρτιζάνοι ίσως αποτύγχαναν στον αγώνα τους να καταλάβουν την Αλβανία για τον μαρξιστικό-λενινιστικό σκοπό, ο Σέχου έδειξε ιδεολογική κατανόηση και εργατική ηθική που τον έκανε να ξεχωρίσει και είχε ως αποτέλεσμα την ταχεία προώθηση του στο κομμουνιστικό κόμμα. Ο Μεχμέτ Σέχου μοιράστηκε την εξουσία με τον Ενβέρ Χότζα από το τέλος του Β΄ Παγκοσμίου Πολέμου. Σύμφωνα με επίσημες πηγές της αλβανικής κυβέρνησης αυτοκτόνησε στις 17 Δεκεμβρίου 1981. Μετά το γεγονός αυτό συνελήφθη και φυλακίστηκε ολόκληρη η φατρία Σέχου (η σύζυγός της Φιτσιρέτε Σέχου Σαντζακτάρι, γιοι και άλλοι συγγενείς του) ενώ ο ίδιος ο Μεχμέτ Σέχου ανακηρύχθηκε ως ένας «από τους πιο επικίνδυνους προδότες και εχθρούς της χώρας του». Ωστόσο συντηρούνται φήμες, πως ο Σέχου δολοφονήθηκε στην πραγματικότητα μετά από εντολές του Χότζα.
Ανδρέας Πιλαβάκης

Ο Ανδρέας Πιλαβάκης (γεννημένος στις 10 Ιουλίου 1960) είναι παλαίμαχος Κύπριος αθλητής του τάε κβον ντο. Κέρδισε χάλκινο μετάλλιο στο παγκόσμιο πρωτάθλημα Τάε Κβον Ντο του 1993 στη Νέα Υόρκη. Ο Πιλαβάκης ήταν ο πρώτος αθλητής του τάε κβον ντο από τη Κύπρο που κέρδισε μετάλλιο σε παγκόσμιο πρωτάθλημα.
Hotel del Luna

Το Hotel del Luna είναι νοτιοκορεατική τηλεοπτική σειρά το 2019 με πρωταγωνιστές τους Λι Τζι-ουν και Γιο Τζιν-γκου. Γράφτηκε από τις αδελφές Χονγκ και έκανε πρεμιέρα στο tvN στις 13 Ιουλίου 2019.
Η Ωραία Καβγατζού

Η Ωραία Καβγατζού (γαλλικά: La Belle Noiseuse) είναι μια ρομαντική δραματική ταινία Γαλλο-Ελβετικής παραγωγής του 1991, βασισμένη στο διήγημα "Le Chef-d’œuvre inconnu" (The Unknown Masterpiece) του Ονορέ ντε Μπαλζάκ. Η σκηνοθεσία είναι του Ζακ Ριβέτ και πρωταγωνιστούν οι Μισέλ Πικολί, Εμμανουέλ Μπεάρ και Τζέιν Μπίρκιν.

Η ταινία κέρδισε το Μεγάλο Βραβείο της κριτικής επιτροπής και ήταν υποψήφια για το Χρυσό Φοίνικα στο Φεστιβάλ των Καννών το 1992.
Ποταμός Μπέχο-Μπέχο

Ο Ποταμός Μπέχο-Μπέχο (Αγγλικά: "Beho-Beho River"), είναι ποταμός στέπας και βρίσκεται στην Περιοχή Μουφίντι ("Mufindi District"), Περιφέρεια Ιρίνγκα ("Iringa Region") στην Τανζανία. Συνήθως, μεταφέρει ύδατα κατά την εποχή των βροχών και δύναται να αποξηρανθεί σε περίοδο παρατεταμένης ξηρασίας. Τμήμα του ποταμού, ρέει εντός του Πάρκου Άγριας Πανίδας Σέϊλου [ή Σελού] ("Selous Game Reserve") και καταλήγει στον Ποταμό Ρουφίτζι.
Βρύχωνας

Ο Βρύχωνας () είναι μικρό ποτάμι στη Μαγνησία. Πηγάζει στο Πήλιο και εκβάλλει στον Παγασητικό Κόλπο, κοντά στα Κάτω Λεχώνια. Ο ποταμός διατηρεί το ίδιο όνομα από την αρχαιότητα, ενώ στον ποταμό βρίσκεται η παλαιότερη γέφυρα κατασκευασμένη από οπλισμένο σκυρόδεμα. Η γέφυρα κατασκευάστηκε για τις ανάγκες μιας σιδηροδρομικής γραμμής το 1895. Στην Σιθωνία της Χαλκιδικής, κοντά στην Παλλήνη, βρίσκεται άλλος ένας ποταμός με το ίδιο όνομα. Σύμφωνα με την αρχαία μυθολογία, ο ομώνυμος ποτάμιος θεός ήταν σύμμαχος των Γιγάντων στον πόλεμό τους εναντίον των θεών, τη Γιγαντομαχία. Σύμφωνα με ορισμένες πηγές, η γιγαντομαχία πραγματοποιήθηκε στην Παλλήνη.
Αντίλ Τσαρτσάνι

Ο Αντίλ Τσαρτσάνι (, 15 Μαΐου 1922 – 13 Οκτωβρίου 1997) ήταν Αλβανός πολιτικός ο οποίος διετέλεσε 24ος πρωθυπουργός της Αλβανίας στο κομμουνιστικό καθεστώς υπό την ηγεσία του Ενβέρ Χότζα. Υπηρέτησε ως επικεφαλής της αλβανικής κυβέρνησης τα χρόνια που προηγήθηκαν της πτώσης του κομμουνιστικού καθεστώτος.
Αναστασία Παντούση

Η Αναστασία Παντούση (Αθήνα, 10 Απριλίου 1991) είναι Ελληνίδα ηθοποιός.
Μάχη του Μπέχο-Μπέχο

Η Μάχη του Μπέχο-Μπέχο (Αγγλικά: "Battle of Beho-Beho"), διεξήχθη κατά τη διάρκεια της Εκστρατείας Ανατολικής Αφρικής στον Α΄ Παγκόσμιο Πόλεμο.
ΦΚ Αραράτ-Αρμενία

Η ΦΚ Αραράτ-Αρμενία είναι αρμενική ποδοσφαιρική ομάδα από το Γερεβάν. Ιδρύθηκε το 2017. Έδρα της ομάδας είναι το Στάδιο της Ποδοσφαιρικής Ακαδημίας του Γερεβάν χωρητικότητας 1428 θεατών. Συμμετέχει στο Πρωτάθλημα ποδοσφαίρου Αρμενίας.
Μάχη της Κιλόσα

Η Μάχη της Κιλόσα (Αγγλικά: "Battle of Kilosa"), διεξήχθη στην Περιοχή Κιλόσα κατά τη διάρκεια της Εκστρατείας της Ανατολικής Αφρικής τον Α΄ Παγκόσμιο Πόλεμο.

Στις 5 Αυγούστου 1916, ο Νοτιοαφρικανός Αντιστράτηγος "Louis Jacob van Deventer", ξεκινά από την Κοντόα και κατευθύνεται προς την Κιλόσα ακολουθώντας τις σιδηροτροχιές της Κεντρικής Σιδηροδρομικής Γραμμής. Στις 22 Αυγούστου 1916, φθάνει στην Κιλόσα, δίχως να έχει συναντήσει αντίσταση και εγκαθιστά εκεί το Αρχηγείο του. Από την Κιλόσα, σχεδιάζει να κατέλθει στο Μορογκόρο και πάλι ακολουθώντας τις σιδηροτροχιές της Κεντρικής Σιδηροδρομικής Γραμμής, προκειμένου να συναντηθεί μετά του Στρατηγού Σμάτς. Κάτι για το οποίο ο Σματς ελπίζει ότι θα είναι μια καθοριστικής σημασίας μάχη με την "Schutztruppe" (αποικιακή δύναμη) του Πάουλ Έμιλ φον Λέτοβ-Φόρμπεκ ("Paul Emil von Lettow-Vorbeck").

Η μάχη ήταν από πλευράς των Γερμανικών δυνάμεων, το παράδειγμα μίας επιτυχούς κίνησης δαγκάνας, η οποία περικύκλωσε την απομονωμένη Βρετανική φάλαγγα.
Ερρίκος Ανδρέου

Ο Ερρίκος Ανδρέου (Αθήνα, 15 Δεκεμβρίου 1938), είναι Έλληνας σκηνοθέτης και σεναριογράφος.
Καθεδρικός Ναός της Μπέντια

αριστερά|μικρογραφία|300x300px|Ο καθεδρικός ναός στο μοναστήρι της Μπέντια.|εναλλ.=
Ο Καθεδρικός Ναός της Μπέντια της Θεοτόκου (γεωργιανά: ბედიის მონასტერი) είναι ένας μεσαιωνικός Γεωργιανός Ορθόδοξος καθεδρικός ναός στο μοναστήρι της Μπέντια, που βρίσκεται στο ομώνυμο χωριό του ραγιόν Τκβαρτσέλι, στην Αμπχαζία της Γεωργίας. Είναι θολωτός, σταυροειδής σε ορθογώνια βάση. Χτίστηκε τον 10ο αιώνα και ανακατασκευάστηκε τον 13ο-14ο αιώνα. Είναι αναγνωρισμένος ως Αμετακίνητο Μνημείο Πολιτιστικής Κληρονομιάς της Γεωργίας. Το συγκρότημα κτιρίων του μοναστηριού περιλαμβάνει τον καθεδρικό ναό, πέτρινο φράχτη, καμπαναριό, πύλη, την επισκοπή και άλλες δομές.
Σάλι Ράιντ

Η Σάλι Ράιντ (Sally Kristen Ride) (26 Μαΐου 1951 – 23 Ιουλίου 2012) ήταν Αμερικανίδα φυσικός και αστροναύτης.

Στις 18 Ιουνίου 1983 συμμετείχε στην αποστολή του διαστημικού λεωφορείου Τσάλεντζερ κατά την οποία τέθηκαν σε τροχιά δύο δορυφόροι. Την ίδια πτήση επανέλαβε την επόμενη χρονιά. Ήταν η πρώτη Αμερικανίδα και η τρίτη γυναίκα παγκοσμίως που ταξίδεψε στο διάστημα (1983), μετά τις Σοβιετικές κοσμοναύτριες Βαλεντίνα Τερεσκόβα (1963) και Σβετλάνα Σαβίτσκαγια (1982).

Η Ράιντ εργάστηκε επίσης στο Κέντρο για τη Διεθνή Ασφάλεια και τον Έλεγχο των Όπλων του Πανεπιστημίου Στάνφονρτ (Stanford University's Center for International Security and Arms Control) και στο Πανεπιστήμιο της Καλιφόρνιας, στο Σαν Ντιέγκο, όπου δίδαξε φυσική, primarily researching nonlinear optics and Thomson scattering. Επίσης συμμετείχε στις επιτροπές που ερεύνησαν την καταστροφή του Τσάλεντζερ και του Κολούμπια.

Πέθανε από καρκίνο στο πάγκρεας στις 23 Ιουλίου 2012.
Άμεση Δημοκρατία Τώρα!

Η Άμεση Δημοκρατία Τώρα! επίσης γνωστή ως Αληθινή Δημοκρατία Τώρα! (στα ισπανικά, όπως "Democracia Real Ya Grecia") ήταν Ελληνική οργάνωση και κίνημα, αποτελούμενη από απλούς πολίτες, οι οποίοι συμμετείχαν ενεργά στις ελληνικές διαμαρτυρίες του 2011. Το κίνημα ήταν εμπνευσμένο από το ισπανικό κίνημα Αληθινή Δημοκρατία Τώρα, το κίνημα Πραγματική Δημοκρατία Τώρα διοργάνωνε διαδηλώσεις στην Ελλάδα και δημοσίευε τις διαδικασίες των λαϊκών συνελεύσεων στην κεντρική συγκέντρωση στη Πλατεία Συντάγματος.

Το κίνημα ήταν η πρώτη μεγάλη ελληνική πολιτική οντότητα που σχηματίστηκε από πολίτες που δεν υποστήριζαν κανένα από τα παραδοσιακά πολιτικά κόμματα της Ελλάδας. Το κίνημα δεν ήταν κόμμα, αλλά ήταν πλατφόρμα για την ανταλλαγή ιδεών καθώς και τρόπος με τον οποίο τα μέλη της, που είναι γνωστοί ως "αγανακτισμένοι", δείχνουν την αποδοκιμασία τους και την απόρριψη του σημερινού πολιτικού στάτους κβο όπου δύο μεγάλα κόμματα εναλλάσσονται στην εξουσία.
Ζοάο Β. Νέρι

Ο Ζοάο Β. Νέρι ("João W. Nery", 12 Φεβρουαρίου 1950 - 26 Οκτωβρίου 2018) ήταν Βραζιλιάνος συγγραφέας, ψυχολόγος και ακτιβιστής. 

Διετέλεσε ΛΟΑΤ ακτιβιστής, ενώ ήταν το πρώτο τρανς άτομο που υποβλήθηκε σε χειρουργική επέμβαση επαναπροσδιορισμού φύλου στη Βραζιλία το 1977.

Η οικογένειά του ήταν πάντα εχθρικά διακείμενη στην αλλαγή αυτή. Ο πατέρας ήταν αντίθετος, ενώ η μητέρα θα δεχόταν "... μια ομοφυλόφιλη κόρη, αλλά όχι μία χωρίς ταυτότητα". Με τα χρόνια έγινε ακτιβιστής των δικαιωμάτων των ΛΟΑΤ στη Βραζιλία, ιδιαίτερα των τρανς. Ένα νομοσχέδιο από τους βουλευτές Ζοάο Γουίλι και Ερίκα Κόκαϊ φέρει το όνομά του: βασίζεται στον αργεντινικό νόμο για την ταυτότητα φύλου, που εγγυάται το δικαίωμα αναγνώρισης της ταυτότητας φύλου όλων των τρανς ατόμων στη Βραζιλία.
Apis mellifera scutellata

Η Apis mellifera scutellata (ή κοινώς η Πεδινή μέλισσα της Ανατολικής Αφρικής), είναι υποείδος της δυτικής μέλισσας. Είναι ιθαγενής στην κεντρική και ανατολική Αφρική, αν και στο νοτιότερο άκρο της αντικαθίσταται, από την μέλισσα του Ακρωτηρίου της Καλής Ελπίδος ("Cape honey bee" ["Apis mellifera capensis"]). Αυτό το υποείδος έχει καθοριστεί ότι αποτελεί ένα μέρος της γενεαλογίας των Αφρικανοποιημένων μελισσών (επίσης γνωστές και ως "μέλισσες δολοφόνοι"), οι οποίες εξαπλώνονται σε ολόκληρη την Αμερική.

Η εισαγωγή της μέλισσας του Ακρωτηρίου της Καλής Ελπίδος ("Apis mellifera capensis"), στο βόρειο τμήμα της Νότιας Αφρικής, αποτελεί απειλή για τις πεδινές μέλισσες της Ανατολικής Αφρικής. Εάν μια θηλυκή εργάτρια από μια αποικία μελισσών του Ακρωτηρίου της Καλής Ελπίδος, εισέλθει σε μια φωλιά της πεδινής μέλισσας της Ανατολικής Αφρικής, δεν της επιτίθενται, εν μέρει λόγω της ομοιότητάς της με τη βασίλισσα της πεδινής μέλισσας της Ανατολικής Αφρικής. Καθώς είναι ικανή για παρθενογενετική αναπαραγωγή, μπορεί να ξεκινήσει την τοποθέτηση των αυγών, που εκκολάπτονται ως "κλώνοι" της ιδίας, οι οποίοι επίσης, θα εναποθέσουν αυγά, προκαλώντας τις παρασιτικές εργάτριες "Α. m. capensis", να αυξηθούν αριθμητικά. Ο θάνατος της αποικίας του ξενιστή, οφείλεται στον φθίνοντα αριθμό των εργατριών της "A. m. scutellata", οι οποίες ασκούν δραστηριότητες αναζήτησης τροφής (οι εργάτριες της "A. m. capensis", υποεκπροσωπούνται κατά πολύ, στη δύναμη αναζήτησης τροφής), ο θάνατος της βασίλισσας και, πριν από τον θάνατο της βασίλισσας, ο μεταξύ των εργατριών της "A. m. capensis" και της βασίλισσας, ανταγωνισμός για την ωοτοκία. Όταν η αποικία αποθάνει, τα θηλυκά «"capensis"» θα αναζητήσουν μια νέα αποικία ξενιστή.
Καθεδρικός Ναός του Μόκβι

Ο Καθεδρικός Ναός του Μόκβι της Κοίμησης ( ) είναι ένας Γεωργιανός Ορθόδοξος καθεδρικός ναός που βρίσκεται στο ομώνυμο χωριό της περιφέρειας Οτσαμτσίρα, στην Αμπχαζία της Γεωργίας. Είναι πεντάκλιτος και χρονολογείται του 10ου αιώνα. Είναι αναγνωρισμένος ως Αμετακίνητο Μνημείο Πολιτιστικής Κληρονομιάς της Γεωργίας.
Πολιτική Ανεξάρτητος Παράταξις

Η Πολιτική Ανεξάρτητος Παράταξις (Π.Α.Π.) ήταν ελληνική εκλογική συμμαχία. Συμμετείχε στις εκλογές του 1950. Το κόμμα εκπροσωπούσε τους οπαδούς του πρώην δικτάτορα Ιωάννη Μεταξά.
Άγιος Βενέδικτος ο εξ Εζεβών

Ο Άγιος Βενέδικτος ο εξ Εζεβών (Δάφνη Σερρών ή Καστανοχώρι Σερρών, μέσα με τέλη 18ου αιώνα - Θεσσαλονίκη, 12 Ιουνίου 1821) είναι άγιος της χριστιανικής ορθόδοξης εκκλησίας που κατατάσσεται στους νεομάρτυρες. Γεννήθηκε πιθανότητα λίγο πριν την επανάσταση του 1821, στα Έζοβα (σημερινή Δάφνη Σερρών) ή στην Αμουρμέη (σημερινό Καστανοχώρι Σερρών). Αποκεφαλίσθηκε από Τούρκους μετά από βασανιστήρια που υπέστη, και τάφηκε σε άγνωστο σημείο. Εορτάζεται στις 12 Ιουνίου εκάστου έτους.

Κατηγορία:Άγιοι της Ορθόδοξης Εκκλησίας
Μαρία Αντωνίου

Η Μαρία Αντωνίου (γεννήθηκε στις 19 Ιουλίου 1968 στην Καστοριά) είναι Ελληνίδα πολιτικός.
Σάββας Αναστασιάδης

Ο Σάββας Αναστασιάδης (γεννήθηκε στις 5 Αυγούστου 1954 στην Αυγή ) Έλληνας πολιτικός.
Σόνι Μίλερ-Ουίμπο

Η Σόνι Μίλερ-Ουίμπο (γεν. 15 Απριλίου 1994) είναι Μπαχαμέζα αθλήτρια του στίβου, που συμμετέχει στα σπριντ. Είναι η Ολυμπιονίκης του 2016 στα 400 μέτρα και η χρυσή μεταλλιούχος των 200 μέτρων στους Κοινοπολιτειακούς Αγώνες 2018. Σε Παγκόσμια Πρωταθλήματα έχει ένα αργυρό στα 400 μέτρα από το 2015 και χάλκινο στα 200 μέτρα το 2017.

Κέρδισε το Παγκόσμιο Πρωτάθλημα Στίβου Εφήβων 2010 στα 400 μέτρα, σε ηλικία μόλις 16 ετών, ενώ την επόμενη χρονιά κατέκτησε χρυσό και στο Παγκόσμιο Πρωτάθλημα Στίβου Νέων 2011. Το πρώτο της μετάλλιο σε μεγάλη κατηγορία κέρδισε στο Παγκόσμιο Πρωτάθλημα Κλειστού Στίβου 2014, ένα χάλκινο. Έχει κερδίσει τη σειρά του Diamond League τέσσερις φορές, στα 400 μέτρα το 2017 και στα 200 μέτρα το 2017, 2018 και 2019.

Στο Παγκόσμιο Πρωτάθλημα Στίβου 2019 ήταν το φαβορί για τα 200 μέτρα, ωστόσο δεν αγωνίστηκε, καθώς ήθελε να ασκήσει περισσότερη βαρύτητα στα 400, έτσι χωρίς την εμφάνισή της τα 200 μέτρα κέρδισε η Ντίνα Άσερ-Σμιθ. Στα 400 μέτρα, όπου γίνονταν τις επόμενες μέρες, αυτή και η Σάλβα Έιντ Νάσερ ήταν τα φαβορί με διαφορά για τις δύο πρώτες θέσεις, έχοντας να αγωνιστούν μαζί στην ίδια κούρσα από το Μονακό το 2018, όπου η Μίλερ-Ουίμπο είχε κάνει ατομικό ρεκόρ. Στον τελικό, η Νάσερ πήρε το προβάδισμα από την άρχη, κάτι που δε συνήθιζε να κάνει, μέχρι που στα τελευταία μέτρα είχε αρκετή διαφορά από τη Μπαχαμέζα. Στην τελική ευθεία η Μίλερ άρχισε να πλησιάζει την αθλήτρια από το Μπαχρέιν, ωστόσο δεν ήταν αρκετή η προσπάθειά της για το χρυσό. Η Μίλερ-Ουίμπο κατέβασε το ρεκόρ της για 0.6 δευτερόλεπτα, 48.37 και νέο Αμερικανικό ρεκόρ, και η Νάσερ με Ασιατικό ρεκόρ, έκανε την τρίτη καλύτερη επίδοση όλων των εποχών, 48.14.

Το ατομικό της ρεκόρ στα 200 μέτρα είναι 21.74, που έγινε στο Diamond League της Ζυρίχης το 2019, ενώ στα 400 μέτρα έχει 48.37 από το Παγκόσμιο Πρωτάθλημα Στίβου 2019 της Ντόχα το 2019.
Δημοκρατική Άμυνα

Η Δημοκρατική Άμυνα ήταν μια από τις πολλές οργανώσεις που αντιτάχθηκαν στη δικτατορία των συνταγματαρχών (1967 - 1974) στην Ελλάδα . 

Οι καταβολές της ομάδας προέρχονται από το Κέντρο Πολιτικών Ερευνών «Αλέξανδρος Παπαναστασίου», το οποίο ιδρύθηκε το 1965 και αρχικός του σκοπός ήταν να προτείνει λύσεις στα κοινωνικοοικονομικά προβλήματα της Ελλάδας. 

Στην αρχή το κόμμα δεν είχε πραγματικό ηγέτη, ενώ αργότερα συμβολικός ηγέτης έγινε ο Γιώργος Ιορδανίδης, συνταξιούχος στρατηγός. Κατά την διάρκεια της χούντας, μέλη της οργάνωσης προέβησαν σε επιθέσεις εναντίον εταιρειών που υποστήριζαν οικονομικά τη χούντα. Λόγω των επιθέσεων, η χούντα κατέστειλε τη διοργάνωση και φυλάκισε μέλη της. 

Μερικά μέλη της Δημοκρατικής Άμυνας έγιναν σημαίνοντα πρόσωπα της πολιτικής σκηνής των επομένων δεκαετιών. Γνωστά παραδείγματα είναι ο Κώστας Σημίτης, μετέπειτα πρωθυπουργός της χώρας, και ο Νίκος Κωνσταντόπουλος, μετέπειτα πρόεδρος του αριστερού κόμματος "Συνασπισμός" (προκάτοχος του ΣΥΡΙΖΑ).
Κόμμα 4ης Αυγούστου

Το Κόμμα 4ης Αυγούστου (Κ4Α) ήταν ακροδεξιό μεταξικό ελληνικό πολιτικό κόμμα. Το κόμμα ιδρύθηκε τον Ιούλιο του 1965 και αποτελούνταν από μια ομάδα νέων εθνικιστών, με ηγέτη τον Κωνσταντίνο Πλεύρη, ο οποίος είχε δηλώσει ότι ήταν φασίστας. Το όνομα του κόμματος ήταν εμπνευσμένο από το καθεστώς της 4ης Αυγούστου του Πρωθυπουργού Ιωάννη Μεταξά.

Στις 24 Φεβρουαρίου 1977, ο Αριστοτέλης Καλέντζης, μέλος του κόμματος, συνελήφθη μαζί με ομοϊδεάτες του για κατοχή εκρηκτικών και όπλων, σε διαμέρισμα (γιάφκα) στα Κάτω Πατήσια. Σε αντίποινα, άλλοι σύντροφοι των συλληφθέντων απάντησαν με μπαράζ βομβιστικών ενεργειών με στόχο αριστερές οργανώσεις και έντυπα στην περιοχή της Αθήνας. Στη δίκη που επακολούθησε, ο Καλέντζης καταδικάστηκε σε 12 χρόνια φυλακή τον Οκτώβριο του ίδιου έτους, τα οποία και εξέτισε. 

Στην ίδια δίκη ήταν συγκατηγορούμενος και ο Κ. Πλεύρης για ηθική αυτουργία, αλλά απαλλάχτηκε. Ο Καλέντζης αργότερα, έγκλειστος στις φυλακές της Αλικαρνασσού αρχικά και κατόπιν της Κέρκυρας και αυτοχαρακτηριζόμενος ως «πολιτικός κρατούμενος», κατηγόρησε ανοικτά και δημόσια τον Πλεύρη ως χαφιέ και αργυρώνυτο της ΚΥΠ, μέσα από το βιβλίο του "Δημοκρατία 80. Κάτεργο" (1980) και τη μπροσούρα "Η μαύρη βίβλος του Κώστα Πλεύρη". Ο Καλέντζης ουσιαστικά ισχυρίστηκε ότι ο Πλεύρης τον παγίδευσε, «πουλώντας» τον στις αστυνομικές αρχές του καραμανλικού κράτους, όπως έκανε και με άλλους συντρόφους του. Από την πλευρά του ο Πλεύρης αρνήθηκε κατηγορηματικά ότι υπήρξε χαφιές της ΚΥΠ και κατέδιδε «νέους εθνικιστάς».

Μέσα σε τέτοια ατμόσφαιρα, το κόμμα δεν μπορούσε πλέον να συνεχίσει τις δραστηριότητές του και αποφάσισε την αναστολή της λειτουργίας του, το 1977. Τον Οκτώβριο του 1977, κυκλοφόρησε το τελευταίο φύλλο της εφημερίδας του κόμματος.
Μαλαμόκκο

Το Μαλαμόκκο ήταν ο πρώτος και για πολλά χρόνια ο μοναδικός οικισμός που δημιουργήθηκε στο μακρόστενο νησί Λίντο στην Λιμνοθάλασσα της Βενετίας, ήταν η δεύτερη έδρα του Δόγη της Βενετίας μετά την Ερακλέα. Ανήκει σήμερα στην Μητροπολιτική Πόλη της Βενετίας και πολλές φορές συγχέεται με το "Μεταμόκκο", έναν οικισμό σε γειτονικό νησί που βυθίστηκε με την άνοδο της στάθμης της θάλασσας.
Το Μαλαμόκκο αναφέρεται σαν ένα από τα τρία στενά κανάλια στην θαλάσσια αλυσίδα που χωρίζει την Λιμνοθάλασσα της Βενετίας με την Αδριατική Θάλασσα, τα άλλα δύο είναι το "Κανάλι του Λίντο" και το "Κανάλι της Κιότζιας". Το "Κανάλι του Μαλαμόκκο" έχει βάθος 14 μέτρα κάτι που επιτρέπει την μεταφορά μεγάλων εμπορικών πλοίων για το λιμάνι της Βενετίας.
Μαρία Τριανταφύλλου

Η Μαρία Τριανταφύλλου (γεννημένη το 1967 στο Μεσολόγγι) είναι Ελληνίδα πολιτικός.
Εκκλησία του Μπζιμπ

Η Εκκλησία του Μπζιμπ είναι μια ερειπωμένη μεσαιωνική Χριστιανική εκκλησία που βρίσκεται στο ομώνυμο χωριό της Επαρχίας Γκάγκρα, στη δεξιά όχθη του ποταμού Μπζιμπ, στην Αμπχαζία της Γεωργίας. Η εκκλησία χρονολογείται του 9ου-10ου αιώνα. Είναι μέρος του συγκροτήματος κτιρίων του φρουρίου Μπζιμπ και αναγνωρισμένο Μνημείο Πολιτιστικής Κληρονομιάς της Γεωργίας.
Ερακλέα

Η Ερακλέα είναι μία μικρή πόλη και κοινότητα στην Μητροπολιτική Πόλη της Βενετίας που ανήκει στην Ιταλική Περιφέρεια του Βένετο στην βόρεια Ιταλία. Η τοποθεσία της βρίσκεται στην ακτή της Αδριατικής Θάλασσας ανάμεσα στο Καόρλε και το Ιεσόλο.
Η συνολική έκταση της κοινότητας σύμφωνα με την τελευταία Απογραφή (01-01-2018) είναι 95.45 τετραγωνικά χιλιόμετρα και ο πληθυσμός της 12.276 κάτοικοι, η πυκνότητα του πληθυσμού της είναι 130 κάτοικοι ανά τετραγωνικό χιλιόμετρο.

Από την εποχή που ιδρύθηκε η Δημοκρατία της Βενετίας ήταν η πρώτη πρωτεύουσα του κρατιδίου μέχρι το 742, κατόπιν μεταφέρθηκε στο Μαλαμόκκο. Σύμφωνα με την Ελληνική μυθολογία ιδρύθηκε από τον μυθικό ήρωα Ηρακλή που της έδωσε το όνομα του. H Ερακλέα μαζί με το Καόρλε και το Ιεσόλο είναι τα τρία κορυφαία τουριστικά παραθαλάσσια θέρετρα της Βενετίας στην Αδριατική με αμέτρητους τουρίστες ειδικά από την Γερμανία. Η πόλη επιβραβεύτηκε συνεχώς την δεκαετία 2007 - 2017 με την Γαλάζια Σημαία για τις καθαρές παραλίες και τα νερά της.
Η Εράκλεια είναι γνωστή για το περιβόητο πευκόδασος που διαθέτει και την "Λιμνοθάλασσα των νεκρών", δημιουργήθηκε από την υπερχείλιση του ποταμού Πιάβε χάρη σε μία πλημμύρα που τροποποιήθηκε η κοίτη του (1935). Η "Λιμνοθάλασσα των νεκρών" επεκτείνεται από το στόμιο του ποταμού Πιάβε μέχρι το μακρόστενο νησί Λίντο στην λιμνοθάλασσα της Βενετίας, τα νερά της οφείλονται αποκλειστικά στις πλημμύρες. Η λιμνοθάλασσα είναι ρηχή με βυθό από λασπώδη άμμο γεμάτος φυτοπλαγκτόν.

Οι σπουδαιότερες προσωπικότητες που κατάγονται από την Ερακλέα είναι : 

*Πάολο Λούτσιο Αναφέστο
*Μαρτσέλλο Τεγκαλλιάνο
*Όρσο
*Ανιέλλο Παρτετσιπάτσιο
*Πάπας Γρηγόριος ΙΒ΄
Παγκύπριο πρωτάθλημα ποδοσφαίρου γυναικών 2019-20

Το Παγκύπριο πρωτάθλημα ποδοσφαίρου γυναικών 2019-20 θα αποτελέσει το 22ο πρωτάθλημα του Παγκυπρίου πρωταθλήματος ποδοσφαίρου γυναικών.
Hej Sokoły

Το Hej Sokoły (πολωνικός τίτλος, στα ελληνικά: Έι γεράκια, ουκρανικά: Гей соколи) είναι ένα δημοφιλές παραδοσιακό τραγούδι στην Πολωνία, στην Ουκρανία, στη Λευκορωσία και στη Σλοβακία. Το τραγούδι μιλάει για έναν Κοζάκο και το κορίτσι που χάνει την επαφή για πάντα μαζί του. 

Το τραγούδι λέγεται ότι το έγραψε ο Ουκρανός Τιμκό Παντούρα. Το τραγούδι ήταν δημοφιλές στους Πολωνούς στρατιώτες κατά τη διάρκεια του Β' Παγκοσμίου Πολέμου. Η Πολωνίδα τραγουδίστρια Μαρύλα Ρόντοβιτς συνέθεσε ένα μουσικό τόνο με βάση το τραγούδι.